text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Mikukvøldið møttust nøkur fólk fyri at taka ein lítlan film upp til Stórmøtini. At taka tílíkan film upp er sera tíðarkrevjandi. Fyri sjónleikararnar merkir tað, at har er fitt av bíðitíð. Men fólk vóru tolin og lagið var gott, so talan gjørdist um eitt stuttligt og hugnaligt kvøld í Nesvík.
text: #000004
text: Ein fyrireikingarbólkur hevur arbeitt við at fyrireika Stórmøtini. Seinnapartin hósdagin møtist bólkurin í høllini á Skála fyri at hyggja nærri eftir karmunum um Stórmøtini í ár. Fyrireikingarbólkurin hevur eisini brúkt rúma tíð til at umrøða, hvat Hans-Ole Bækgaard og Jens Medom Madsen skulu taka fram á møtunum. Soleiðis sigur aðalskrivarin Andrias Magnussen: »Stórmøtini eru størsta einstaka tiltak, sum Kirkjuliga Heimamissiónin skipar fyri. Tað hevur tí sera stóran týdning fyri okkum í fyrireikingarbólkinum, at boðskapurin til øll møtini er greiður og evangeliskur. Kallið til umvending og eftirfylgjan skal ljóða greitt. Tað eru tveir vegir úr hesum lívi, og einans Jesus er vegurin sum førir til Himmals. At fólk hoyra kallið, venda um, verða Guds børn og liva í náðini er tí bókstaviliga lívsneyðugt. Tí er yvirskriftin fyri Stórmøtini í ár “Eitt lív – tveir vegir”. «
text: #000006
text: »At síggja øll tey sjálvbodnu, sum í hesum døgum fyrireika sang og tónleik, kakir og kaffi og nógv, nógv annað til Stórmøtini er bæði gleðiligt og eggjar okkum í arbeiðnum. Hiðani skal longu nú ljóða ein hjartans tøkk til øll tykkum, sum hjálpa okkum. Eg gleði meg til vit øll síggjast í ítróttarhøllini á Skála,« sigur Andrias Magnussen at enda.
text: #000007
text: Tað verður í døgunum 4. til 6. november, at vit endiliga aftur kunnu samlast til Stórmøtir. Seinast Stórmøtini vóru var í 2019, tá ið møtini vóru í høllini á Hálsi í Havn. Síðani tá hevur ikki verið møguligt at hava Stórmøti orsaka av korona. Tí hava Stórmøtini seinastu tvey árini verið á netinum.
text: #000008
text: Ørkin skal hava nýggjan leiðara
text: #000010
text: Hoyr tveir av nýggjaru sangunum, sum vit fara at syngja í vikuskiftinum
text: #000016
text: Í vikuskiftinum eru Stórmøti í høllini á Skála og fyrireikingarnar eru nú í hæddini. Tað er eisini galdandi fyri tónleikararnar og forsangararnar, sum gleða seg til at spæla og syngja saman við okkum ...
text: #000017
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000028